Belengo baseliza

**Belengo baseliza** (Beasain, Gipuzkoa, XVII.mendea) Igartzako gune monumentalean dagen baseliza bat da. 

## Kokalekua 
Igartzako zubitik eta jauregiko fatxada nagusiaren aurrean metro gutxira dagoen Segurara doan errepidearen zati ertzean dagoen eraikin txiki bat da. Igartzako jaun eta andreek Belengo Andre Mari izendatu zuten oinetxearen babesle eta hain zuzen ere, Beasaingo Andre Mariaren Jasokundearen elizan bere irudi barrokoa alboko kapera batean jarri zen. Jauregiaren aurreko eta errepidearen ertzeko kokaleku horrek bidaiariengan Belengo Andre Mariarenganako miresmena bultzatzeko eta jainkozko babesaren alde otoitz egiteko balio zuen.

## Ezaugarriak 
Kapera XVII mendean eraiki zen, ziurrenik, horren gaineko dokumentaziorik ez badago ere. Herri arkitekturari dagokio, bi isurkiko teilatuarekin, egurrezko egiturarekin, harlangaitzezko horma perimetralen, harrietan burdinolako errauts blokeak ikus daitezke, eta bere fatxada nagusia sarrerako atea eta barrote-sareta dituen egurrezko egitura batek ixten du. Horrela kanpotik aldarea ikus zitekeen, eta otoitz egin berari begira. Barruan modu tradizionalean jarritako zeramikazko adreiluzko solairua dago.

Aldarea horman erantsitako hareharrizko harlanduek osatzen dute, bertan dagoen landutako harriak egiaztatzen du noizean behin Mezak eman zirela XX. Mende hasieran, Garizuma garaiko kalbarioak ospatzen zirenean, atsedenaldi bat ermita honen aurrean egiten zen eta denbora horretan arrosarioa errezatzen zen. 1936an kapera, Francoren soldaduek eragindako kalteak jasan zituen, eta orduz geroztik gainbehera fasean sartu zen. Beasaingo Udalaren jabetzakoa da eta 2011n egin zion zaharberritzeari.

## Baselizako margoa 
Ez dago dokumentazio grafikorik aldarearen gainean zegoen eta XX mendearen bigarren erdian zehar desagertu zen Belengo Andre Mariaren koadrorenik. Horren lekuan, Clara Gangutia  margolariak egindako koadroa jarri zen. Ama Birjinaren miresmena kristau ikonografia oso zabalduta dago Europa osoan, eta amatasuna adierazten du, ama batek bere ugatza erakusten du umeari bularra ematen ari dela.

Ikonografia tradizionala izan da koadro berri horren inspirazio iturri, emakume gazte bat bere seme-alabari bularra ematen belardi baten gainean eserita non zehaztasunez margotuta dauden hainbat landare eta lore. Eszena horren atzean ezaugarri mistoa duen basoa dago, bertako haritzak, Intsinis pinua, haltzak, zuhaixkak, eta abarrrak, Oria ibaiaren ibilgutik behera doazen ibarbidean daude. Atzean, Murumendiko maldetako bat, larrez eta baserriz osatutako paisaia eta Goierri eskualdeko paisaien buru dela Txindokiko gailurra. Era berean, nabarmentzekoa da atzealdean urrundik eszenari so dagoen emakume baten irudia, sorbalda gainean sega duen nekazariarena, alegia. Azkenik, belardian erdi ezkutatuta dagoen suge begigorria, gaizkiaren sinbolo bezala, perfekzioa eta bizitzaren segida transmititzen duen amatasunaren eszenarekin kontrastea eginez.

Artelan honek interpretazio ikonografiko bikoitza eskaintzen du. Alde batetik, Mariren irudia agertzen da, euskal mitologiako jainkosa nagusietako bat, Txindoki eta Murumendi artean kokatutako kobazuloetan bizi zena. Kondairak dioenez, Mari Beasaingo gazte batekin maitemindu eta seme-alabak izan zituen; baina senarrak haurrak bataiatu nahi izan zituenean, Marik Murumendira ihes egin zuen. Istorio honek antzinako sinesmenen eta fede kristauen arteko kontrastea irudikatzen du. Gaur egungo Beasaingo jaiak Murumendiko Mariren jaitsierarekin hasten dira.

Bestetik, margolanak margotzeko teknika ezberdinen maisutasuna erakusten du, Goierriko paisaiak eta natura elementu garrantzitsu gisa nabarmenduz. Artistaren lana zaila da estilo jakin batean kokatzea, errealismo fantastikotik abiatzen baita. Elementu artistikoak Beasaingo tradizioan sakon errotuta daude, Kaperari esanahi berezia emanez eta Igartza Monumentu Multzoaren ondarearekiko dedikazioa sendotuz.

## Erreferentziak 
## Kanpo estekak 
* Beasain.eus